קסנקנתוס

קסנקנתוס (שם מדעי:Xenacanthus) הוא סוג של דג דמוי-כריש נכחד שחי בין סוף הדבון לתור הטריאס והוא מהיצורים המעטים ששרדו את הכחדת פרם-טריאס. מאובניו נמצאו ברחבי העולם ובדומה לרוב דגי הסחוס נמצא בעיקר על סמך מאובני שיניים וקוצים מעטים על סנפיריו. נמצאו ממנו מינים רבים.

מאפיינים 
הקסנקנתוס דמה מעט לכריש אך היה קטן מאוד, באורך של מטר אחד בממוצע וככל הנראה חי במים מתוקים. הוא היה בעל סנפיר קדמי מוגבה ודק מאחורי עורפו והיה בעל סנפיר גב מפרשי שהזכיר מפרש של דגי קונגר, וככל הנראה נע בצורה דומה להם. הזנב היה מוארך וחסר אונות וסנפירי השת היו בשרניים.

הקסנקנתוס חי באגמים ובביצות, שם צד סרטנים ובעלי שריון קטנים בעזרת שיניו דמויות ה"וו" שנתפסו בחזקה בקורבנם.

קישורים חיצוניים

 

בעלי חיים שתוארו ב-1848
טקסונים שתוארו בידי היינריך ארנסט בייריך
קסנקנתידה
בעלי חיים שחיו בדבון
בעלי חיים שחיו בטריאס
מאובני טקסונים שתוארו ב-1848
בעלי חיים שחיו בקרבון
בעלי חיים שחיו בפרם